|  |  |
| --- | --- |
| Slika na kojoj se prikazuje dvoranske igre i sportovi, Igre, igra na ploči, stolna igra  Opis je automatski generiran**REPUBLIKA HRVATSKA****VARAŽDINSKA ŽUPANIJA****Županijska skupština** |  |

 NACRT
KLASA: 029-01/25-01/5

URBROJ:

Varaždin, 2025.

Na temelju članka 241. stavka 2. Zakona o socijalnoj skrbi („Narodne novine“, broj 18/22., 46/22., 119/22., 71/23., 156/23., 61/25.), članka 33. stavka 1. točke 4. Statuta Varaždinske županije („Službeni vjesnik Varaždinske županije“ broj 14/18., 7/20. i 65/20. – pročišćeni tekst i 11/21.) i članka 56. Poslovnika o radu Županijske skupštine („Službeni vjesnik Varaždinske županije“ broj 26/18., 7/20., 65/20. – pročišćeni tekst i 11/21.), Županijska skupština Varaždinske županije (dalje u tekstu: Županijska skupština), na sjednici održanoj dana - 2025. godine, donosi

**ODLUKU**

**o osnivanju Savjeta za socijalnu skrb Varaždinske županije**

**I. OPĆE ODREDBE**

**Članak 1.**

Ovom Odlukom uređuje se osnivanje Savjeta za socijalnu skrbVaraždinske županije (u nastavku: Savjet), broj članova, način izbora članova, djelokrug i način rada, informiranje, odnos prema Županijskoj skupštini i županu, način financiranja rada, osiguravanje prostornih i drugih uvjeta za rad Savjeta te ostala pitanja od značenja za rad Savjeta.

**Članak 2.**

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski spol.

**Članak 3.**

Savjet je savjetodavno tijelo Županijske skupštine radi je planiranja i razvoja mreže socijalnih usluga te ostvarivanje prava, obveza, mjera i ciljeva socijalne skrbi na području Županije.

**II. SASTAV I MANDAT ČLANOVA SAVJETA**

**Članak 4.**

Savjet ima predsjednika, zamjenika predsjednika i 9 članova.

Članove Savjeta imenuje Županijska skupština posebnim rješenjem.

Sastav Savjeta čine predstavnici jedinice područne (regionalne) samouprave, lokalne samouprave, Zavoda, domova socijalne skrbi, centara za pomoć u kući, korisnika te drugih pravnih i fizičkih osoba koje obavljaju djelatnost socijalne skrbi, ustanova iz područja obrazovanja, zdravstva, zapošljavanja, strukovnih komora i udruga te udruga za promicanje prava korisnika socijalne skrbi.

Mandat članovima Savjeta počinje datumom donošenja rješenja i traje do isteka mandata saziva Županijske skupštine koja ih je imenovala.

 **III. DJELOKRUG I NAČIN RADA**

**Članak 5.**

Zadaci Savjeta:

* priprema, izrada i predlaganje Socijalnog plana za Varaždinsku županiju,
* predlaganje provedbe mjera i aktivnosti za poticanje razvoja sustava socijalne skrbi, novih oblika pomoći i usluga socijalne uključenosti i podrške, sukladno Socijalnom planu za Varaždinsku županiju,
* predlaganje razvoja mreže potrebnih kapaciteta socijalnih usluga na području Varaždinske županije,
* usklađivanje i koordiniranje djelovanje udruga i drugih pravnih i fizičkih osoba koje obavljaju djelatnost socijalne skrbi na području Varaždinske županije,
* u suradnji s Ministarstvom, praćenje provođenja socijalnih mjera i pružanja usluga socijalne skrbi na rijetko naseljenim i nerazvijenim područjima.

**Članak 7.**

Savjet održava sjednice po potrebi. Savjet može održati sjednicu i elektroničkim putem.

Članovima Savjeta koji ne mogu nazočiti sjednici koja se održava fizički omogućit će se, sukladno tehničkim i organizacijskim mogućnostima, sudjelovanje na sjednici elektroničkim putem, odnosno audio i/ili videokonferencijskim putem.

Članovi Savjeta koji će na sjednici sudjelovati elektroničkim putem, odnosno putem audio i/ili videokonferencijskim putem sukladno stavku 2. ovoga članka, obavijestiti o tome će predsjednika najkasnije tri dana prije održavanja sjednice.

Sjednice Savjeta saziva i njima predsjeda predsjednik, a u njegovom odsustvu zamjenik predsjednika.

Predsjednik Savjeta dužan je sazvati sjednicu Savjeta na prijedlog najmanje 1/3 članova Savjeta.

Članovi Savjeta donose svoje odluke većinom glasova prisutnih članova.

**Članak 8.**

Stručne i administrativne poslove za Savjeta obavlja upravni odjel sukladno nadležnosti određenoj odlukom o upravnim tijelima.

**IV. FINANCIRANJE**

**Članak 9.**

Članovi Savjeta imaju pravo na naknadu za svoj rad na sjednici sukladno važećoj Odluci o naknadama vijećnicima i članovima radnih tijela Županijske skupštine Varaždinske županije („Službeni vjesnik Varaždinske županije“ broj 6/11. i 11/21.).

Financijska sredstva za rad Savjeta osiguravaju se u Proračunu Varaždinske županije.

Varaždinska županija osigurava prostor Savjeta za održavanje sjednica.

**V. OSTALA PITANJA**

**Članak 10.**

Na ostala pitanja koja nisu obuhvaćena ovom Odlukom primjenjuje se Zakon o socijalnoj skrbi, Statut Varaždinske županije te Poslovnik o radu Županijske skupštine.

**VI. PRIJELAZNE I ZAVRŠNE ODREDBE**

**Članak 11.**

Stupanjem na snagu ove Odluke prestaje važiti Odluka o osnivanju Savjeta za socijalnu skrb Varaždinske županije („Službeni vjesnik Varaždinske županije“ broj 40/11.) i Rješenje o imenovanju članova Savjeta za socijalnu skrb Varaždinske županije („Službeni vjesnik Varaždinske županije“ broj 96/21, 101/21. i 86/23.).

**Članak 12.**

Ova Odluka stupa na snagu osmoga dana od dana objave u „Službenom vjesniku Varaždinske županije.

**PREDSJEDNIK ŽUPANIJSKE SKUPŠTINE**

 **Krunoslav Lukačić, mag. ing. traff.**

**Obrazloženje**

Odredbama članka 241. Zakona o socijalnoj skrbi („Narodne novine“, broj 18/22., 46/22., 119/22., 71/23., 156/23., 61/25.), određeno je da jedinice područne (regionalne) samouprave i Grad Zagreb osnivaju savjet za socijalnu skrb, radi planiranja i razvoja pružanja socijalnih usluga na svom području.

Također je određeno da se članovi Savjeta za socijalnu skrb određuje se odlukom, a čine ga predstavnici jedinice područne (regionalne) samouprave odnosno Grada Zagreba i lokalne samouprave, Zavoda, domova socijalne skrbi, centara za pomoć u kući, korisnika te drugih pravnih i fizičkih osoba koje obavljaju djelatnost socijalne skrbi, ustanova iz područja obrazovanja, zdravstva, zapošljavanja, strukovnih komora i udruga te udruga za promicanje prava korisnika socijalne skrbi.

Savjet za socijalnu skrb Varaždinske županije osnovan je 2011. godine na temelju novog Zakona o socijalnoj skrbi („Narodne novine“ broj 57/11.) kao savjetodavno tijelo Županijske skupštine radi je planiranja i razvoja mreže socijalnih usluga te ostvarivanje prava, obveza, mjera i ciljeva socijalne skrbi na području Županije.

Ovom Odlukom u odnosu na u Odluku o osnivanju Savjeta za socijalnu skrb Varaždinske županije („Službeni vjesnik Varaždinske županije“ broj 40/11.) u bitnom se odnose na mogućnost održavanja sjednica elektronskim putem i sudjelovanje članova na sjednicama putem videokonferencijske veze, čime se omogućuje i aktivnije sudjelovanje članovima ovog tijela.

Za provedbu ove Odluke potrebno je osigurati financijska sredstva u Proračunu Varaždinske županije za 2025. godinu.

Slijedom iznijetoga, predlaže se donijeti Odluku o osnivanju Savjeta za socijalnu skrb Varaždinske županije, kakva je u prijedlogu.

 **ŽUPAN**

 **Anđelko Stričak**